བོད་ཀྱི་དཔེ་མཛོད་ཁང་གི་སྒྲ་བརྙན་སྡེ་ཚན་གྱི་ཁྱབ་ཁོངས་པར་མཛོད་ཁང་འདི་ནི་བོད་ཀྱི་རིག་གཞུང་གི་དཔལ་ཡོན་ལ་ཉམས་ཞིབ་ཀྱི་རྒྱུ་ཆར་ཉེ་བར་མཁོ་བའི་གལ་འགངས་ཆེ་བའི་པར་རིས་མང་དག་ཅིག་གསོག་འཇོག་བྱེད་སའི་མཛོད་ལྟ་བུ་ཞིག་ཡིན།དུས་རབས་མང་པོའི་རིང་བོད་ནི་འགྲོ་བསྐྱོད་མི་ཆོག་པའི་རྒྱལ་ཁབ་ཅེས་པའི་མིང་གིས་བསྙད་དེ་བོད་ཀྱི་གནས་སྟངས་དེ་དང་འབྲེལ་བའི་འདྲ་པར་ལེན་རྒྱུ་ནི་ཧ་ཅང་ཉུང་བའི་ཚོད་དུ་ཡོད།པར་མཛོད་འདིའི་དགོས་དམིགས་གཙོ་བོ་ནི་འདྲ་པར་དཀོན་རིགས་དེ་དག་སྲུང་སྐྱོབ་དང་བོད་རིག་པར་དོན་གཉེར་ཅན་རྣམ་པར་མཁོ་སྤྲོད་གནང་ཐུབ་པ་བྱ་རྒྱུ་དེ་ཡིན།པར་མཛོད་ཀྱི་རྒྱུ་ཆ་ཕལ་ཆེ་བ་ནི་གང་ཟག་སྒེར་དང་ཚོགས་སྡེ་བྱེ་བྲག་པས་ཕུལ་བ་དག་དང་།རྒྱ་གར་དང་བལ་ཡུལ་ནས་བླངས་པའི་འདྲ་པར་ཁག་ཡིན།ད་ལྟའི་ཆར་དཔར་མཛོད་ཁང་དུ་འདྲ་པར་གྲངས།༧༠༠༠དང་།གློག་ཀླད་ནང་གི་འདྲ་བཤུས་གྲངས་༧༥༠༠༠སྤྱིན་ཤོག་གི་ངོ་བོར་ཡོད་པ་གྲངས་༡༠༨༠དང་།བརྙན་ཆས་ཀྱི་ངོ་བོར་ཡོད་པ་༢༩༥ཙམ་ཡོད།པར་མཛོད་ཁང་འདིར་ཉེ་རབས་བོད་ཀྱི་རིག་གཞུང་ལ་དོན་གཉེར་ཅན་སུ་ཞིག་ཕེབས་ཀྱང་དགའ་བསུ་ཞུ་རྒྱུ་དང་།པར་མཛོད་ཁང་ནས་ཆོག་མཆན་ཐོབ་འཕྲལ་སློབ་ཕྲུག་དང་ཉམས་ཞིབ་པ།གཞན་ཡང་།དོ་བདག་སྒེར་པ་སུ་ཡིན་རུང་འདྲ་པར་བཀོལ་སྤྱོད་བྱེད་འཐུས།